Vier sokkerspelers sterf in botsingVier sokkerspelers is Sondagaand dood in ŉ ongeluk op die R71 naby Polokwane in Limpopo. Brig. Hangwani Mulaudzi, ŉ polisiewoordvoerder, sê die vier spelers was verbonde aan die Polokwane City-klub en was op pad terug van die Oscar Mphetha-stadion nadat hulle ŉ wedstryd teen F.C.A.K. gespeel het toe die ongeluk plaasgevind het. “Die bestuurder van die minibus het glo beheer verloor nadat ŉ bakkie, wat glo nie by ŉ kruising gestop het nie, teen die bussie gebots het.” Mulaudzi sê die minibus het omgeslaan en gerol waarna dit in aankomende verkeer beland en teen ŉ bus gebots het. Vier spelers is op die toneel dood en sewe ander is beseer. Die bestuurders van die minibus, bus en bakkie is beseer. Die polisie ondersoek ŉ saak van strafbare manslag.